Sigrun Hoel

Sigrun Hoel (født 1951) er en norsk jurist, statstjenestekvinne og organisasjonsleder. Hun var leder for Norsk Kvinnesaksforening fra 1984 til 1988 og var fungerende likestillingsombud i 1984, 1988 og 1991.

Hun ble utdannet cand.jur. ved Universitetet i Oslo i 1977 og arbeidet deretter i Trygderetten. 
Hun ble ansatt hos Likestillingsombudet fra etableringen i 1979, og var med å bygge opp institusjonen. Hun var nestleder hos Likestillingsombudet i store deler av Eva Kolstads og Ingse Stabels ombudsperioder. Hun var fungerende likestillingsombud i 1984, deretter i 1988 mellom Kolstads og Stabels ombudsperioder, og igjen i 1991.«Likestilling og omvalg», Aftenposten, 2. november 1984«Dårlige soningsforhold for kvinner i norske fengsler», NTB, 17. juli 1991

Hun kom med i Norsk Kvinnesaksforening (NKF) som 25-årig jusstudent i 1976. Hun var leder i organisasjonens største lokallag Oslo Kvinnesaksforening i fire år før hun i 1982 etterfulgte Anne Kari Lande Hasle som 1. nestleder på nasjonalt plan. I 1984 etterfulgte hun senere høyesterettsdommer Karin Bruzelius som NKF-leder. NKF markerte sitt hundreårsjubileum på landsmøtet hvor hun ble valgt til leder. Hennes to forgjengere var Norges første og andre kvinnelige departementsråd.

Hun ble senere høgskolelektor i jus ved Høgskolen i Oslo og Akershus.Elisabeth Lønnå: Stolthet og kvinnekamp: Norsk kvinnesaksforenings historie fra 1913 (s. 273–274), Gyldendal Norsk Forlag, 1996, ISBN 8205244952 Hun var norsk representant i planleggingskomiteen for Nordisk Forum i 1988.«Bredt opplegg for kvinnemøte», Aftenposten, 2. januar 1988 Hun var også medlem av Utvalget for menneskerettigheter.Forvaltningsdatabasen

 Referanser 

 Eksterne lenker 
 Presentasjon på sidene til Høgskolen i Oslo

Kategori:Norske jurister
Kategori:Norske kvinnesaksforkjempere
Kategori:Norske ombudsmenn
Kategori:Medlemmer av Norsk Kvinnesaksforening